Oskar Mandelin

Oskar Valdemar Mandelin (3. joulukuuta 1898 Helsinki – 28. tammikuuta 1998) oli Suomen Puolustusvoimien eversti ja sodanaikainen tykistörykmentin komentaja.

Elämäkerta
Oskar Mandelin syntyi 3. joulukuuta 1898 Helsingissä virkamiesperheeseen. Hänen isänsä oli ylikonstaapeli Johan Oskar Mandelin ja äitinsä Erika Matilda Dahlström. Hän suoritti seitsemän luokkaa lyseota ennen vapaussodan alkamista. Oskar avioitui 1922 Martta Matilda Laapaksen kanssa. Avioliitossa syntyi kaksi lasta Mauri (s. 1923) ja Rea (s. 1925).runeberg.org

 Sotilasura 
Mandelin valmistui Suomen tykistökoulun 15. heinäkuuta 1918 alkaneelta kahdeksan viikkoiselta tykistöupseerikokelaskurssi I:ltä tykistöupseeriksi syys-lokakuun vaihteessa ja hän täydensi oppimaansa 13. lokakuuta 1919 alkaneella tykistöupseerien täydennyskurssilla SuomenlinnassaTykkimies 1963 s. 74-75. Hän oli kenttätykistörykmentti 2:ssa (KTR 2) patterinpäällikkönä 1919-1923. Vänrikki Mandelin oli rykmentin ensimmäisen 5. maaliskuuta 1919 alkaneen  asevelvollisille ryhmänjohtajille järjestetyn aliupseerikurssin johtaja. Kurssilla oli 21 oppilasta  ja se kesti noin puolitoista kuukautta.Karjalan tykistöä Viipurista Lappeenrantaan s. 13 Luutnantiksi ylennetty Mandelin oli 1. lokakuuta 1919 rykmentin II patteriston 4. patterinpäällikköKarjalan tykistöä Viipurista Lappeenrantaan s. 19 ja 24. maaliskuuta 1921 saman patteriston 5. patterinpäällikköKarjalan tykistöä Viipurista Lappeenrantaan s. 20.

Hän oli samassa rykmentissä majuriksi ylennettynä II patteristonkomentajanaKarjalan tykistöä Viipurista Lappeenrantaan s. 44 1923-1933. Jääkäritykistörykmentin aliupseerikoulunjohtajana hän oli 1933. Hän oli KTR 1:ssä patteristoupseerina 1934-1939.

 Talvi- ja jatkosota 
Talvisodassa Mandelin oli patteristonkomentajana. Välirauhan aikana hän oli 1. prikaatin Lemille sijoitetun patteristonkomentajana sekä prikaatin tykistökomentajanaSuomen kenttätykistön historia osa II s. 144 suorittaen samalla tykistön komentajakurssin. KTR 9:n komentajaksi hänet nimitettiin jatkosodan sytyttyä 19. kesäkuuta 1941, missä tehtävässä hän oli 19. marraskuuta 1944 saakka. Hänen johtamansa rykmentti tuki Valkeasaaren taistelussa 10. divisioonaa. Mandelin oli samalla divisioonan tykistökomentajaTykkimies 1963 s. 16-17.

 Sotien jälkeen 
Sodan jälkeen hän oli joukukuun lopulta 1944 alkaen KTR 4:n  III patteriston komentajana. Hän suoritti yleisen komentajakurssin vuonna 1947. Patteristo siirtyi 28. syyskuuta 1951 Hämeenlinnaan, jossa sen esikunta ja kolme tulipatteria majoittuivat Suomen kasarmeille kaksikerroksiseen tiilirakennukseen. Esikunta siirtyi omaan rakennukseensa seuraavana vuonna. Mandelin oli osan komentajana olo ajastaan kenttätykistörykmentti 4:n komentajan sijaisena. Hän luovutti komentajan tehtävät 2. helmikuuta 1953 everstiluutnantti Tauno Rantalalle.Tykkimies 1958 s. 52-53 Mandelin nimitettiin KTR 1:n komentajaksi 10. helmikuuta 1953 alkaen, kunnes hän luovutti komentajan tehtävät 23. syyskuuta 1956Tykkimies 1959 s. 134 eversti R. E. Hirvalle.Tykkimies 1958 s. 31-32.

Lähteet
 https://runeberg.org/kuka/1954/0512.html

 Viitteet 

Luokka:Suomalaiset everstit
Luokka:Vuonna 1898 syntyneet
Luokka:Vuonna 1998 kuolleet